CELEX: 62012CA0259
Language: mt
Date: 2013-06-20 00:00:00
Title: Kawża C-259/12: Sentenza tal-Qorti tal-Ġustizzja (It-Tmien Awla) tal- 20 ta’ Ġunju 2013 (talba għal deċiżjoni preliminari tal-Administrativen sad Plovdiv — il-Bulgarija) — Teritorialna direktsia na NAP — Plovdiv vs RODOPI-M 91 OOD (Tassazzjoni — VAT — Direttiva 2006/112/KE — Prinċipji ta’ newtralità fiskali u ta’ proporzjonalità — Kontabbiltà u dikjarazzjoni tardivi tal-annullament ta’ fattura — Regolarizzazzjoni tan-nuqqas — Ħlas tat-taxxa — Baġit tal-Istat — Assenza ta’ dannu — Sanzjoni amministrattiva)

3.8.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 225/34
            
         Sentenza tal-Qorti tal-Ġustizzja (It-Tmien Awla) tal-20 ta’ Ġunju 2013 (talba għal deċiżjoni preliminari tal-Administrativen sad Plovdiv — il-Bulgarija) — Teritorialna direktsia na NAP — Plovdiv vs RODOPI-M 91 OOD
   (Kawża C-259/12) (1)
   
   (Tassazzjoni - VAT - Direttiva 2006/112/KE - Prinċipji ta’ newtralità fiskali u ta’ proporzjonalità - Kontabbiltà u dikjarazzjoni tardivi tal-annullament ta’ fattura - Regolarizzazzjoni tan-nuqqas - Ħlas tat-taxxa - Baġit tal-Istat - Assenza ta’ dannu - Sanzjoni amministrattiva)
   2013/C 225/58
   Lingwa tal-kawża: il-Bulgaru
   
      Qorti tar-rinviju
   
   Administrativen sad Plovdiv
   
      Partijiet fil-kawża prinċipali
   
   
      Rikorrent: Teritorialna direktsia na NAP — Plovdiv
   
      Konvenuta: RODOPI-M 91 OOD
   
      Suġġett
   
   Talba għal deċiżjoni preliminari — Administrativen sad Plovdiv — Interpretazzjoni tal-Artikoli 242 u 273 tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (ĠU L 347, p. 1) — Sanzjoni amministrattiva imposta minħabba dikjarazzjoni tardiva tal-annullament ta’ fattura, anki jekk dan l-annullament kien ġie sussegwentement irreġistrat u l-persuna kkonċernata kienet ħallset it-taxxa li tirriżulta mill-fattura annullata mhux imniżżla fir-reġistru tal-bejgħ u fid-dikjarazzjoni tat-taxxa għall-perijodu fiskali — Sanzjoni pekunjarja ugwali għall-ammont totali tat-taxxa mhux imħallsa fil-ħin — Prinċipju ta’ newtralità fiskali
   
      Dispożittiv
   
   Il-prinċipju ta’ newtralità fiskali ma jipprekludix lil awtorità tat-taxxa ta’ Stat Membru milli timponi fuq persuna taxxabbli, li ma tkunx issodisfat fil-ħin l-obbligu tagħha li tinkludi fil-kontabbiltà tagħha u li tiddikjara elementi li huma rilevanti għall-kalkolu tal-VAT li għaliha hija suġġetta, multa pekunjarja li tikkorrispondi għall-ammont ta’ din it-taxxa mhux imħallsa fil-ħin, fejn sussegwentement dan in-nuqqas ikun ġie rregolarizzat u t-taxxa kollha, bl-interessi, tkun ġiet imħallsa. Hija l-qorti nazzjonali li għandha tevalwa, fid-dawl tal-Artikoli 242 u 273 tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud, jekk, fiċ-ċirkustanzi tal-kawża prinċipali, b’mod partikolari t-terminu li fih l-irregolarità hija rrettifikata, il-gravità ta’ din l-irregolarità u l-eżistenza eventwali ta’ frodi jew ta’ evitar tal-leġiżlazzjoni applikabbli imputabbli lill-persuna taxxabbli, l-ammont tas-sanzjoni jmurx lil hinn minn dak li huwa neċessarju sabiex jinkisbu l-għanijiet li jiġi żgurat il-ġbir korrett tal-VAT u li tiġi evitata l-frodi.
   
      (1)  ĠU C 243, 11.8.2012